Տերունական աղոթքից հետո ողջույնի խոսքով հանդես եկավ Մայր Աթոռի միաբան Տ. Նաթան արքեպիսկոպոս Հովհաննիսյանը: Սրբազան Հայրը խորհրդանշական նկատեց, որ հայ մշակույթին նվիրված այս միջոցառումն անցկացվում է մեծանուն Կոմիտաս վարդապետի ծննդյան օրը: Խոսելով ներկայացված հրատարակությունների մասին` Նաթան արքեպիսկոպոսը անդրադարձավ հայ մշակութասեր հասարակությանը և աշխարհին այս նախագծի միջոցով մատուցվող արժեքավոր ընծային: Սրբազանը կարևորեց նախագծին մասնակցած բոլոր անձանց ջանքերը` ուղղված հայոց մեծ և հին մշակույթի պահպանությանն ու հոգատարությանը: